1、《山居秋暝》
空山新雨后,天气晚来秋。明月松间照,清泉石上流。竹喧归浣女,莲动下渔舟。随意春芳歇,王孙自可留。
2、《送元二使安西》
渭城朝雨浥轻尘,客舍青青柳色新。劝君更尽一杯酒,西出阳关无故人。
3、《九月九日忆山东兄弟》
独在异乡为异客,每逢佳节倍思亲。遥知兄弟登高处,遍插茱萸少一人。
4、《使至塞上》
单车欲问边,属国过居延。征蓬出汉塞,归雁入胡天。大漠孤烟直,长河落日圆。萧关逢候骑,都护在燕然。
5、《鸟鸣涧》
人闲桂花落,夜静春山空。月出惊山鸟,时鸣春涧中。
6、《鹿柴》
空山不见人,但闻人语响。返景入深林,复照青苔上。
7、《竹里馆》
独坐幽篁里,弹琴复长啸。深林人不知,明月来相照。
8、《送别》
山中相送罢,日暮掩柴扉。春草年年绿,王孙归不归。
9、《送别》
下马饮君酒,问君何所之。君言不得意,归卧南山陲。但去莫复问,白云无尽时。
10、《终南别业》
中岁颇好道,晚家南山陲。兴来每独往,胜事空自知。行到水穷处,坐看云起时。偶然值林叟,谈笑无还期。
11、《积雨辋川庄作》